Listaverkið sem ber nafnið „ Eggin í Gleðivík “ er allt unnið í granít en um er að ræða þrjátíu og fjórar nákvæmar eftirmyndir eggja valinna íslenskra varpfugla . Eggin eru öll af svipaðri stærð nema hvað egg lómsins sem valinn var einkennisfugl fyrir svæðið er áberandi stærst . Listaverkið var vígt við formlega athöfn þann 14. ágúst 2009 . Sjá hér kort með lýsingu á leiðinni að listaverkinu . Eitt af eggjunum í Gleðivík Bóndavarða Austan við kauptúnið á Djúpavogi er allhár ás sem heitir Bóndavörðuhraun og efst á honum Bóndavarða . Útsýnisskífa auðveldar mönnum leitina að örnefnum nær og fjær um svið sem nær frá Hvalneshorni sólarsinnis um fjöll við Álftafjörð , Hamarsfjörð og Berufjörð ; í austri sést til Papeyjar og niður undan liggur byggðin og vogskorin suðurströnd Berufjarðar en yfir gnæfir Búlandstindur ( 1069 m ) , eitt formfegursta fjall á Austurlandi og þótt víðar væri leitað . Útsýnisskífa á Bóndavörðunni Eitt vinsælasta útivistarsvæðið á Djúpavogi er í daglegu tali nefnt sandarnir en það er svæðið í kringum vötnin , Fýluvog og Breiðavog , við flugvöllinn út á Búlandsnesi . Á þessu svæði er fuglalíf mjög fjölbreytt og svæðið eitt það besta til fuglaskoðunar á Djúpavogi . Við enda flugbrautarinnar er fallega strandlengja þar sem vinsælt er að ganga meðfram sjónum . Sandarnir , fyrir miðri mynd sést í Ketilboðaflesið Rakkaberg er hár berggangur sem myndar nær lóðréttan vegg mót austri , en inn frá honum gengur klettabrík eins og mænir og hallar frá henni til beggja hliða . Skiptar skoðanir eru um merkingu örnefnisins , sumir telja klettinn minna á sitjandi rakka , aðrir halda að nafnið sé dregið af lýsingarorðinu rakkur í merkingunni upprétt . fjarlægð frá Djúpavogi , beygt til hægri við afleggjarann út á Djúpavog . Í skóginum eru nokkrar gönguleiðir , listaverkum skreyttar eftir yngstu íbúa Djúpavogs , börnin á leikskólanum . Þar er einnig tilvalinn staður til þess að setjast niður og borða nesti í notalegu umhverfi .